**Pravila za anotiranje**

* 1 ‒ negative: negativan sentiment
* 2 ‒ neutral: neutralan sentiment
* 3 ‒ positive: pozitivan sentiment
* 4 ‒ mixed: dio rečenice je pozitivan, a dio negativan

1. **Pozitivne rečenice – positive**

-govornik se koristi pozitivnim izrazima, primjerice izražava potporu, divljenje, pozitivan stav, opraštanje, poticanje, uspjeh, pozitivne osjećaje…

* Šenoa definitivno ovime opravdava činjenicu da mu je posvećeno cijelo jedno literarno razdoblje.
* Knjiga koju još uvijek nije nadvladala ni jedna druga.
* Sve osim petice za *Tišine* bilo bi čisto svetogrđe.
* Čitanje poslije kojeg žališ što je moralo doći do rastanka.
* Lijepo je sjetiti se djetinjstva uz ovo legendarno djelo...

1. **Negativne rečenice – negative**

-govornik se koristi negativnim izrazima, primjerice izražava kritiku, osudu, negativan stav, propituje valjanost/vještine, upućuje na greške i neuspjehe, izražava negativne osjećaje…

* Moj jedini pridjev je dosadna...
* Doslovno nečitljivo.
* Jao, nisam mogla izdržati do kraja!
* Meksička sapunica na njemačkom u kojoj su svi likovi degenerici.
* Kakav je ovo užas postmoderne?

1. **Činjenice i objektivne izjave – neutral**

-govornik objektivno izvještava o činjenicama

* Imala sam priliku čitati Šenoina djela prije i poslije srednje škole.
* Što se tiče dama, imamo tri mlade djevojke.
* Prvi roman Meše Selimovića iz 1961. godine.
* Utjecaj Shakespeara i Nietzschea, čini mi se.
* Krleža s ovim djelom unosi egzistencijalizam u Hrvatsku književnost.

1. **Rečenice s podijeljenim sentimentom – mixed**

-govornik se u dijelu rečenice koristi pozitivnim izrazima, a u dijelu rečenice negativnim izrazima

-u slučaju složenih rečenica u kojima je izraženo više od jednoga sentimenta

* Prekrasno piše i zbog toga dajem vrlo dobar, ali ovoliku patetiku jednostavno ne mogu podnijeti.
* Naučila sam voljeti lektire i naporan jezik pa mi ni čitanje nije bilo teško.
* Dosad možda najslabija, ali nema veze i ova je zabavna.
* Knjiga se može pročitati u jednom dahu iako bi malo zamjerila previše njemačkog, knjiga ispada kao nekako hvalisanje znanjem jezika.
* Tužna, ali zanimljiva priča.